**3g Ng Ekskursion til Mønsted Kalkgruber og Randers Regnskov 1. okt. 2024**

I morgen skal vi på ekskursion: nu skal vi endelig se de kalkgruber, vi har arbejdet med på klassen! Vi rejser mange millioner år tilbage i tiden – og ca. 2,5 time nord for gymnasiet. Kalkgrubernes vægge er ligesom Røjle Klint et arkiv over fortidens klima. Kalkbjergarter (CaCO3) indgår også i carbonkredsløbet og påvirkes af vandets kredsløb (tænk: jordfaldshuller). Endelig skal vi stå på et råstofsted, der oplevede en teknologisk udvikling, men hvor det ikke længere kan betale sig at udvinde ressourcen. Bagefter tager vi til en kunstig udgave af den tropiske regnskov, der ligeledes indgår i carbonkredsløbet, og som har stor betydning for klima og biodiversitet på planeten Jorden. Det kræver energi at opvarme, oplyse og vande i drivhusene.

**Klokkeslæt Aktivitet .**

08:00 Bussen kører! Tirsdag d. 1. oktober skal I møde ved gymnasiets hovedindgang lidt i 8, for kl. 08:00 kører bussen (Hjallese Minibusser)!

Ca. 10:30 Det tager ca. 2 timer at køre til vores første destination, Mønsted Kalkgruber. Her begynder vi med at undersøge gruberne (de underjordiske minegange), og derefter kigger vi på museet i Kalkværket (bygningen med de tre høje skorstenslignende ovne, hvor der blev brændt kalk).

Ca. 12:30 Vi sætter os ind i bussen, og jeg håber, vi får lov at finde madpakker og vandflasker frem, så vi har energi til næste destination, Randers Regnskov.

Ca. 13:30 Vi ankommer til Randers Regnskov. Herefter hænger vi psykrometre op til måling af lufttemperatur og luftfugtighed (de skal hænge i 30 minutter). Så undersøger vi plante- og dyrelivet fra forskellige verdensdeles tropiske regnskove i kuplerne, inden vi aflæser og nedtager psykrometrene. Læg mærke til regnskovens etager…

Ca. 15:30 Afgang mod gymnasiet.

Ca. 18:00 Ankomst til gymnasiet. (Ng-modulet onsdag morgen er aflyst. ☺)

**Påklædning og fodtøj:**

Man får lidt hvidt kalksmat på sit fodtøj i kalkgruberne, og det er vigtigt med en god sål. Temperaturen under jorden er 8°C, og luftfugtigheden er tæt på 100%, så tag godt med tøj på, inkl. hue og vanter.

I Randers Regnskov er der min. 20°C og høj luftfugtighed. Tag flere lag tøj på, så I kan tage nogle af dem af.

**Mad og drikke – og toilet:**

Tag en vandflaske og nogle snacks med samt en ORDENTLIG STOR madpakke. Der er også mulighed for at købe noget i Randers Regnskov, men tjek selv priser på nettet. <https://www.regnskoven.dk/besoeg/spis-shop/regnskovscafeen/> Der er ikke wc i bussen, så beregn tid til at gå på toilettet før og efter busturene.

**Noter og fotos:**

I skal holde oplæg med PowerPoint om ekskursionen, så husk at tage noter og MASSER af fotos på turen! Vi samler klimadata ind vha. psykrometre, og måske får vi lov at tage et par kalkprøver med hjem også. ☺

Lottes tlf.nr.: 50 42 60 81. Vi ses!